Korvety triedy Karakurt (Projekt 22800)

Karakurt (Projekt 22800) je trieda raketových korviet ruského námorníctva, ktoré sú určené na ochranu pobrežných vôd a ničenie námorných alebo pozemných cieľov. Výstavba korviet triedy Karakurt prebieha od roku 2015 a do roku 2025 plánuje Rusko postaviť 16 lodí. Celkovo sa plánuje výstavba viac ako 18 lodí tohto projektu pre ruské námorníctvo. Tieto korvety postupne nahradia fregaty Projektu 1135M (trieda Krivak II).

Názov karakurt je ruské označenie pavúkov rodu Latrodectus - snovačiek.

 Stavba 
Korvety Projektu 22800 vyvinula pre ruské námorníctvo námorná konštrukčná kancelária Almaz z Petrohradu. Tieto lode sú postavené na základe iného projektu Almazu z 90. rokov 20. storočia. Išlo o 500-tonový raketový a delostrelecký čln projektu 12300 „Skorpion“ (jediná loď tejto triedy bola založená 5. júna 2001 v závode Rybinsk Vympel, nebola však nikdy dokončená). 

Projekt 22800 bol tiež výrazne ovplyvnený malými korvetami triedy Bujan-M (Projekt 21631), ktoré vyvinuli Zelenodoľské lodenice. Korvety Bujan-M boli navrhnuté na prevádzku v Kaspickom mori a na riekach, kvôli čomu majú plytký ponor (2,6 m oproti 4,0 m pri lodiach projektu 22800). Prax ukázala, že korvety Bujan-M neboli vhodné na plavbu na otvorenom mori. V tomto kontexte možno Karakurt považovať za doplnok k lodiam projektu 21631, keďže sú vhodnejše na plavbu na otvorenom mori.

Grafické zobrazenie korvety triedy Karakurt bolo prvýkrát predstavené na medzinárodnom vojensko-technickom fóre „Armia-2015“.

Predstavitelia ministerstva obrany deklarujú Karakurt aj ako lacnejšiu náhradu za fregaty Projekt 11356R Burevestnik, ktorých čas výstavby sa oneskoruje z dôvodu zastavenia dodávok motorov z Ukrajiny. Odhadované náklady na jednu malú raketovú loď projektu 22800 boli 2 miliardy rubľov pri cenách z roku 2017.

 Konštrukcia 
Korvety triedy Karakurt sú moderné plavidlá s výtlakom 800 ton. Sú 65 metrov dlhé, 11 metrov široké. Môžu dosiahnuť rýchlosť nad 30 uzlov a ich dosah je 2 500 námorných míľ (4 600 km). Prednosťami korviet triedy Karakurt je ľahká ovládateľnosť lode, vysoká manévrovacia schopnosť a vylepšené celkové plavebné schopnosti.

Korvety budú vyzbrojené jedným kanónom 76 mm a dvoma kanónmi AK-630M. Súčasť výzbroje je aj vertikálne odpaľovacie zariadenie na 8 riadených striel Kalibr určených na ničenie lodí a pozemných cieľov.

 Korvety 
Poradové čísloMenoPalubné čísloVýrobné číslo Začiatok výstavby Spustenie na voduV službeFlotilaStav 1 Mitišči 567 25124.12.201529.07.201717.12. 2018 Baltická flotilav službe 2 Sovietsk 577 252 24.12.2015 24.11.2017 12.10.2019 Baltická flotila v službe 3 Odincovo584 25329.07.201605.05.201821.11.2020 Baltická flotila v službe 4 Kozeľsk 25410.05.2016 09.10.2019  Baltická flotila  vo výrobe 5 Ochotsk 25517.03.2017 29.10.2019  Baltická flotila vo výrobe 6Vychr25619.12.201713.11.2019 Baltická flotila vo výrobe 7Burja57825724.12.201623.10.20182024 Baltická flotila štátne skúšky 8Cyklon63380126.07.201624.07.202012.07.2023 Čiernomorská flotila v službe 9Askold80218.11.201621.09.2021 12.2024 Čiernomorská flotila poškodená 4. novembra 2023 pred zavedením do služby 10Amur80330.07.201726.12.2022 12.2024 Čiernomorská flotila vo výrobe 11Tuča80426.02.201930.06.202312.2024 Čiernomorská flotila vo výrobe 12Tajfun80511.09.2019202412.2025 Čiernomorská flotila vo výrobe 13Ržev40020101.07.2019 27.09.2023 12.2024 Tichooceánska flotila vo výrobe 14Udomľa40120201.07.2019 27.09.2023 12.2024 Tichooceánska flotila vo výrobe 15Pavlovsk20329.07.2020 202412.2025 Tichooceánska flotila vo výrobe 16Ussurijsk20426.12.2019	 2024 12.2025 Tichooceánska flotila vo výrobe

 Referencie 

 Zdroj 


Kategória:Ruské vojnové lode